Document ID: 32006R1502

NARIADENIE KOMISIE (ES) č. 1502/2006
z 28. septembra 2006,
ktorým sa vykonáva nariadenie Rady (ES) č. 1165/98 o krátkodobej štatistike, pokiaľ ide o výnimky, ktoré sa majú udeliť členským štátom
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1165/98 z 19. mája 1998 o krátkodobej štatistike (1), a najmä na jeho článok 17 písm. h),
keďže:
(1)
Nariadením (ES) č. 1165/98 sa stanovil spoločný rámec pre tvorbu krátkodobej štatistiky Spoločenstva o hospodárskom cykle.
(2)
Nariadením (ES) č. 1158/2005 sa zaviedli nové ukazovatele a členským štátom sa uložili nové povinnosti týkajúce sa referenčných období, úrovne podrobnosti a termínov na zasielanie požadovaných údajov.
(3)
Z toho dôvodu sú potrebné úpravy národných štatistických systémov.
(4)
V nariadení (ES) č. 1158/2005 boli špecifikované maximálne prechodné obdobia pre jednotlivé ukazovatele, ktoré môže Komisia udeliť.
(5)
Výnimky stanovené v nariadení Komisie (ES) č. 606/2001 z 23. marca 2001, ktorým sa vykonáva nariadenie Rady (ES) č. 1165/98 o krátkodobej štatistike, pokiaľ ide o výnimky členských štátov (2), už uplynuli.
(6)
Opatrenia stanovené v tomto nariadení sú v súlade so stanoviskom Výboru pre štatistický program,
PRIJALA TOTO NARIADENIE:
Článok 1
Výnimky uvedené v článku 13 nariadenia (ES) č. 1165/98 a v prílohe k nariadeniu (ES) č. 1158/2005 sú špecifikované v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. septembra 2006

Labels: 15
19